stanford-oval/wikipedia huggingface dataset:
Markham

| Markham (Town of Markham) |
| --- | --- |

 Markham
 Koordinaatit: 43°52′53″N, 79°15′42″W 
Valtio:   Kanada
Provinssi:  Ontario
Piirikunta:  York
Perustettu:  1794
Kaupunkioikeudet:  1972
Hallinto:  
 – Pormestari:  Frank Scarpitti
Pinta-ala:  
 – Kokonaispinta-ala:  212 km²
Väkiluku (2006):  261 573
 – Väestötiheys:  1 234 as./km²
Aikavyöhyke:  UTC-5
 – Kesäaika:  UTC-4
Suuntanumero(t):  905 ja 289
Motto::  The Mark of Excellence, Canada´s High Tech Capital
 
 markham.ca 
Infobox OKVirheellinen NIMI-arvo: 
Markham on Suur-Torontoon kuuluva kaupunki Ontarion provinssissa Kanadassa. Kaupungissa asuu noin 260 000 ihmistä ja se on yksi Kanadan nopeimmin kasvavista kaupungeista – väkiluku kasvoi 25 % vuosina 2001–2006. Asukkaista 34 % on valkoisia ja 34 % kiinalaista syntyperää. Koostaan huolimatta Markham ei ole saanut suurkaupungin (city) asemaa.
Markham mainostaa olevansa ”Kanadan teknologiapääkaupunki”, sillä kaupungissa toimii useita teknologiayrityksiä, kuten IBM, Motorola, Lucent, Apple ja ATI, jonka pääkonttori on kaupungissa.
Historia

Markhamin kylä perustettiin 1793. Se sai nimensä Yorkin arkkipiispan William Markhamin mukaan. Vuotta myöhemmin seudulle saapui William Berczyn johdolla 75 saksalaissyntyistä perhettä New Yorkin osavaltiosta. 1800-luvun alussa kylään muutti mennoniittejä Pennsylvaniasta ja vuodesta 1830 alkaen irlantilaisia ja skotteja, jotka pakenivat kotimaassaan vallitsevaa nälänhätää ja ylikansoitusta. Vuonna 1872 kylästä rakennettiin rautatieyhteys Torontoon.
Aiheesta muualla

Kuvia tai muita tiedostoja aiheesta Markham Wikimedia Commonsissa
The Story of Markham (Arkistoitu – Internet Archive) (englanniksi)
Markham Village – Postcard Views (englanniksi)
Markham Civic Center.
Matala fantasia

Matala fantasia (engl. low fantasy) on nimitys, jota käytetään useista fantasiakirjallisuuden alalajeista. Sille on useita häilyviä ja jopa osin ristiriitaisia määritelmiä. Yleensä termiä käytetään kuvaamaan fantasiakirjallisuutta, jossa taikuutta ja yliluonnollisia ilmiöitä esiintyy varsin vähän. Toinen määritelmä termille on fantasiakirjallisuus, jossa taikuus tai muut yliluonnolliset tapahtumat sijoittuvat reaalimaailmaan erillisen fantasiamaailman sijaan. Yhteistä useimmille määritelmille on myös selvä vastakkainasettelu matalan fantasian ja paremmin määritellyn korkean fantasian välillä.
Marmorioravanmarja

| Marmorioravanmarja |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Nolinoideae
Suku::  Oravanmarjat Maianthemum
Laji::  dilatatum
Kaksiosainen nimi
 Maianthemum dilatatum  (Alph.Wood) A.Nelson & J.F.Macbr. (1916) 
Katso myös
   Marmorioravanmarja Wikispeciesissä   Marmorioravanmarja Commonsissa 
Infobox OKNimi-testi OK: 
Marmorioravanmarja (Maianthemum dilatatum) on oravanmarjojen (Maianthemum) sukuun kuuluva kasvilaji. Se muodostaa kasvustoja ja voi kasvaa noin 40 cm korkeaksi. Kussakin varressa on yhdestä kolmeen lehteä, jotka voivat kasvaa 10 cm pitkiksi. Lehdet ovat sepiviä, kiiltäviä ja selväsuonisia. Lehtien muoto vaihtelee herttamaisesta nuolimaiseen. Kukat kehittyvät lieriömäiseksi rykelmäksi varren päähän ja yksittäiset kukat ovat pieniä ja valkoisia. Kukista kehittyvät marjat ovat pyöreitä ja aluksi ruskeanpunaisia ja vihreätäpläisiä, mutta muuttuvat kypsyessään punaisiksi.
Marmorioravanmarja kasvaa metsänpohjalla tavallisesti varjoisissa kosteissa tai märissä metsissä. Toisinaan se on metsänpohjan valtalaji, etenkin Pohjois-Amerikan länsirannikon sitkankuusimetsissä. Lajia tavataan Pohjois-Amerikan länsirannikolla Alaskasta Kaliforniaan lähinnä rannikon läheisyydessä alavilla tai melko alavilla alueilla. Brittiläisen Kolumbian, Washingtonin, Oregonin ja Idahon osavaltioissa marmorioravanmarjaa tavataan rannikon ohella myös hieman enemmän sisämaassa.
Monet Pohjois-Amerikan länsirannikon alkuperäiskansat ovat käyttäneet marmorioravanmarjaa erilaisiin tarkoituksiin. Kasvin marjoja on syöty ja kasvin lehtiä sekä juuria on käytetty lääkintään.
Aiheesta muualla

Laji.fi: Marmorioravanmarja (Maianthemum dilatatum)
Integrated Taxonomic Information System (ITIS): Maianthemum dilatatum (englanniksi)
Global Biodiversity Information Facility (GBIF): Maianthemum dilatatum (englanniksi)
Flora of North America: Maianthemum dilatatum (englanniksi)
Marble Arch

Marble Arch
Marble Arch on Carraran marmorista rakennettu riemukaari Westminsterin alueella Lontoossa, Ison-Britannian pääkaupungissa. Monumentti sijaitsee Oxford Streetin, Park Lanen ja Edgware Roadin risteyksessä lähellä Hyde Parkin Speakers’ Corneria.
John Nashin suunnittelema Marble Arch rakennettiin alun perin vuonna 1833 Buckinghamin palatsin sisäänkäynniksi. Monumentin esikuvina toimivat muun muassa Konstantinuksen riemukaari Roomassa ja Arc de Triomphe du Carrousel Pariisissa. Alun perin Nash oli suunnitellut vielä suuremman ja loistokkaamman riemukaaren. Hänen alkuperäisen suunnitelmansa mukainen pienoismalli on nähtävissä Victoria and Albert Museumissa. Toteutuneen riemukaaren huipulle oli myös tarkoitus sijoittaa kuningas Yrjö IV:n patsas, mutta tämän seuraajan Vilhelm IV:n mielestä riemukaaren kustannukset olivat nousseet jo liian korkeiksi.
Riemukaari siirrettiin vuonna 1851 Buckinghamin palatsin laajennustöiden tieltä nykyiselle paikalleen, missä se toimi Lontoon maailmannäyttelyn sisäänkäyntinä samana vuonna. Se toimi myös alun perin sisäänkäyntinä Hyde Parkiin.
Marble Archiin kuului alun perin myös erinäisiä kaiverruksia ja patsaita, jotka siitä on sittemmin irrotettu. Sen yläosassa on kolme pientä huonetta, joita Lontoon poliisi käytti toimipisteenään ja tarkkailuasemanaan ainakin vuoteen 1968 asti.
Marble Archia ympäröivää aluetta kutsutaan usein kokonaisuudessaan Marble Archiksi. Myös läheinen Lontoon metron asema on nimetty sen mukaan. Marble Archin risteys valittiin vuonna 2007 Highway Insurance -vakuutusyhtiön kyselyssä maan kolmanneksi eniten autoilijoissa pelkoa herättäväksi risteykseksi.
Aiheesta muualla

Kuvia tai muita tiedostoja aiheesta Marble Arch Wikimedia Commonsissa
Marionin konsertti

| Marionin konsertti Marion Rung |
| --- | --- | --- |

Livealbumin tiedot
 Julkaistu: 1989
 Tyylilaji: iskelmä
 Levy-yhtiö: Flamingo Music
Marion Rungin muut julkaisut
| Marion -88 1988 | Marionin konsertti 1989 | Iskelmäkansio 1989 |
Marionin konsertti on Marion Rungin vuonna 1989 julkaistu livealbumi. Albumi äänitettiin Espoon Kulttuurikeskuksen Tapiolasalissa 29. maaliskuuta 1989.
Kappaleet

| --- | --- |
 A-puoli Laitoin peliin panoksen (Für Elise) – 2.45  Adagio – 3.16  Minuuttivalssi – 1.47  Tipitii – 1.23  Sisinpäni meri (Shiver me timbres) – 3.15  Kertokaa tää kotiin (Tell Me That's Snowing) – 3.07  Potpuri (Tom tom tom, Baby Face, Tule tule tuutimaan, Rakkaus on hellyyttä  Kylähäät, Senorita por favor, El bimbo, Riviera, Hyvästi yö) – 6.05  Kaikki minun on sinun (Love) – 2.25 :  B-puoli Mirjamin valssi (Vi iz dos gesele) – 3.37   Kulkuri Ja Joutsen (Litet Grann Från Ovan) – 3.03  Ilo suurin (Der rebe Elimelach) – 3.28  Viidestoista yö – 4.04  Potpuri (Ay hora, Hora, Tzena tzena, Häätanssi, Hava nagila) – 5.30  A Yiddische Mame – 3.24
Aiheesta muualla

Marionin konsertti discogs.com -sivustolla (englanniksi)
Mariankatu (Salo)

Mariankatua.
Mariankatu on katu Salossa, Varsinais-Suomessa. Tie alkaa seututien 110 eritasoliittymä, josta toiseen suuntaan lähtee yhdystie 2241 Halikontie kohti Halikkoa. Sen jälkeen se risteää kiertoliittymänä Taitajan- ja Salorankadun. Vähän yli puolivälin Mariankatu risteää Annankadun, josta eteenpäin tie on ollut osa kantatietä 52 ennen Salon ohikulkutien valmistumista. Tie päättyy lähelle Salon toria ja kirjastoa Salonjoen sillalla, josta tie jatkuu edelleen Raatihuoneenkatuna.
Reitti

• Seututie 110
• Salorankatu / Taitajankatu
• Salorankatu (uudelleen) / Turuntie
• Joensuunkatu / Vilhonkatu
• Annankatu
• Asemakatu
• Satamakatu
• Salonjoki (Tie päättyy)
M/S Inowroclaw

| M/S Inowroclaw |
| --- | --- |

Tyyppi:  Rahtilaiva
Lippuvaltio:  Puola
Kotipaikka:  Szczecin
IMO-numero:  7804053
MMSI-numero:  261145000
Tunnuskirjaimet:  SQKS
Aiemmat nimet:  1980– Inowroclaw
Omistaja:  Polskie Linie Oceaniczne
Aiemmat omistajat:  1980– Polskie Linie Oceaniczne
Rakennustelakka:  Rauma Repola Oy, Rauma, Suomi
Rakennusnumero:  259
Vesillelasku:  10. elokuuta 1979
Luovutettu:  1980
Tekniset tiedot
Pituus:  137,19 m
Leveys:  23,04 m
Syväys:  7,4 m
Bruttovetoisuus:  14 786 brt
Koneisto:  2 × Sulzer Z40/48 diesel
Koneteho:  10 592 kW
Nopeus:  27,78 km/h
Nopeus:  15 kn
Hyttejä:  12
Lastikapasiteetti:  1 400 m
Lähteet:  
M/S Inowroclaw (IMO 7804053) on puolalaisen Polskie Linie Oceanicznen omistama ro-ro-rahtialus. Aluksen on rakentanut Rauma-Repola Oy Raumalla vuonna 1980. Kuollutta painoa aluksella on 7 203 tonnia ja sen jääluokitus on 1A eli se pystyy useimmissa jääolosuhteissa kulkemaan yksin. Inowroclaw on rekisteröity Puolan lipun alle ja sen kotisatama on Szczecin. Nykyään aluksella operoi Finnlines.
Inowroclawin sisaralus on M/S Baltic Eager.
Käyttöhistoria > 1979–1998

8. lokakuuta 1979 alus laskettiin vesille ja vuonna 1980 se luovutettiin Polskie Linie Oceanicznen omistukseen, joka rekisteröi sen Puolan lipun alle. Kotisatamaksi tuli Szczecin. Samana vuonna alus aloitti liikennöinnin Gdynian ja Felixstowen välillä. Vuonna 1995 Inowroclaw aloitti liikenteen reitillä Gdynia–Kööpenhamina–Felixstowe. 22. tammikuuta 1998 Polfin-Finncarriers aloitti liikenteen aluksella reitillä, Helsinki–Kotka–Gdynia–Szczecin.
Käyttöhistoria > 1999–

Alus ajoi karille 25. marraskuuta 1999, lähdettyään Helsingin Länsisatamasta kohti Puolaa. Ennen karilleajoa aluksella havaittiin vaikeuksia ohjailussa; aluksen kääntyminen oikealle ei sujunut toivotulla tavalla ja noin 15 minuuttia lähdöstä alus pysäytettiin ja ankkuroitiin. Ankkuroinnin aikana alus oli Suomenlinnan etelärannan lähellä. Eteläisen tuulen painamana alus ajautui rantaan.
Karilleajossa ei sattunut ympäristö- tai henkilövahinkoja. Ainoastaan pohjaan tuli vaurioita. Ilmeisesti Inowroclawin peräsinkoneisto oli vaurioitunut jo laiturista lähdettäessä. Lisäksi vasemmanpuoleinen peräsin ei kääntynyt komentosillan ruorikulmaosoittimen mukaisella tavalla.
Tammikuussa 2007 alus siirtyi Finnlinesin Helsingin ja Gdynian väliseen liikenteeseen.
Alus ajautui lauantaiaamuna 25. lokakuuta 2008 Korkeasaaren rantaan ollessaan matkalla eteläiseltä Itämereltä Sompasaaren satamaan. Karilleajon jälkeen paikalle hälytettiin merivartioston, pelastuslaitoksen sekä poliisin yksiköt. Inowroclaw pääsi rannasta puoli kymmenen aikoihin irti ilman apua. Karilleajon syyksi epäillään kovaa tuulta.
Aiheesta muualla

Wikiuutisissa on aiheeseen liittyvä uutinen: Puolalainen rahtialus karille Helsingissä
Inowroclawista Finnlinesin sivuilla[vanhentunut linkki]
Fakta om Fartyg – M/S Inowroclaw (ruotsiksi)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Alus Helsingissä kesällä 2008.
Maha Vajiralongkorn

| Maha Vajiralongkorn  Rama X |
| --- | --- |
 
Thaimaan kuningas
Valtakausi:  13. lokakuuta 2016 –
Kruunajaiset:  4. toukokuuta 2019
Edeltäjä:  Rama IX
Perijä:  Dipangkorn Rasmijoti

Syntynyt:  28. heinäkuuta 1952 (ikä 72) Bangkok, Thaimaa
Puoliso:  Soamsawali Kitiyakara 1977–1991 (ero) Yuvadhida Polpraserth 1994–1996 (ero) Srirasmi Suwadee 2001–2014 (ero) Suthida Tidjai 2019–
Lapset:  Bajarakitiyabha Sirivanvari Nariratana Dipangkorn Rasmijoti
Suku:  Chakri
Isä:  Rama IX
Äiti:  Sirikit
Uskonto:  theravada-buddhalaisuus
Nimikirjoitus:  
Maha Vajiralongkorn eli hallitsijanimeltään Rama X (thaiksi มหาวชิราลงกรณ, s. 28. heinäkuuta 1952 Bangkok, Thaimaa) on Thaimaan kuningas. Hän on kuningas Bhumibol Adulyadejin ja kuningatar Sirikitin ainoa poika, sekä maansa hallitsija isänsä kuoltua vuonna 2016.
Nuoruus

Vajiralongkorn syntyi 28. heinäkuuta 1952. Hänen vanhempansa olivat kuningas Bhumibol Adulyadej ja kuningatar Sirikit. Vajiralongkornilla on kolme sisarusta, vanhempi sisko Ubolratana Rajakanya, sekä kaksi nuorempaa siskoa Sirindhorn ja Chulabhorn Walailak. Vajiralongkorn opiskeli Thaimaassa 13-vuotiaaksi saakka, minkä jälkeen hän jatkoi koulutustaan viiden vuoden ajan yksityiskouluissa Britanniassa ja lopulta vuoden verran Australiassa. Hän jatkoi edelleen opintojaan Canberran Royal Military Collegessa. Vajiralongkorn on itse kuvaillut opiskeluaikojaan hankaliksi hemmotellun kasvatuksensa takia. Hän jatkoi kuitenkin opiskelujaan sotilaana Thaimaassa, Britanniassa, Yhdysvalloissa ja Australiassa päätyen lopulta upseeriksi Thaimaan armeijaan. Vajiralongkornilla on myös siviili- ja sotilaslentäjän pätevyys ja monilla ulkomaanmatkoilla hän on lentänyt itse omaa Boeing 737 -lentokonettaan.
Kruununprinssinä

Vajiralongkornista tehtiin virallisesti kruununprinssi vuonna 1972. Nimitystä varjostivat huhut uhkapelaamisesta, naisseikkailuista ja laittomista liiketoimista. Huhut liittivät hänet myös eri alamaailman vaikuttajiin, vaikkakin Vajiralongkorn on itse kiistänyt tällaiset yhteydet. Hänen nuorempi siskonsa Sirindhorn nähtiin joidenkin tahojen piirissä parempana ehdokkaana kruununperijäksi ja tämä oli osallistunut veljeään aktiivisemmin isänsä hallintoon. Naiset ovat saattaneet periä kruunun vuodesta 1978 lähtien, mutta kuningas Bhumibol ei tukenut muita ehdokkaita perillisekseen, minkä lisäksi naiset voivat lain mukaan periä kruunun vain miespuolisen perillisen puuttuessa.
Ollessaan 26-vuotias vuonna 1978 Vajiralongkorn meni luostariin, jossa hänet nimitettiin buddhalaiseksi munkiksi. Kyseessä on thaimaalainen perinne. Kruununprinssi vietti luostarissa 15 päivää, jonka aikana hän eli niin kuin kuka tahansa muukin munkki. Munkinlupauksen hän antoi Wat Phra Kaeo -temppelissä, mutta suurimman osan ajastaan munkkina kruununprinssi vietti Wat Bowonniwet Vihara -temppelissä.
Vajiralongkorn meni vuonna 1977 naimisiin serkkunsa Soamsawalin kanssa ja pari sai tyttären Bajarakitiyabhan vuonna 1978. Samoihin aikoihin Vajiralongkornilla oli kuitenkin myös suhde näyttelijä Yuvadhida Polraserthin kanssa. Suhteessa syntyi viisi lasta ja Vajiralongkorn meni naimisiin Yuvadhidan kanssa vuonna 1994. Vuonna 1996 pari erosi ja kruununprinssi sanoutui aviopuolisostaan ja suhteessa syntyneistä lapsistaan julkisesti irti. Vuonna 2001 Vajiralongkorn menin naimisiin Srirasmi Suwadeen kanssa. Parille syntyi poika Dipangorn Rasmijoti vuonna 2005, mutta pari erosi vuonna 2014. Sittemmin Vajiralongkorn liitettiin entiseen Thai Airwaysin lentoemäntä Suthidaan.
Srirasmi menetti samana vuonna kuninkaallisen arvonimensä ja yhdeksän hänen sukulaistaan pidätettiin. Taustalla olivat syytökset majesteettirikoksesta. Majesteettirikos on määritelty löyhästi Thaimaan rikoslaissa ja esimerkiksi Amnesty Internationalin mukaan lakia on käytetty rauhanomaisesti erimielisyyksiään esittäneitä vastaan. Majesteettirikoksista on syytetty myös muita Vajiralongkorniin liitettyjä henkilöitä. Vuonna 2015 eräs samasta syystä vangittiin Thaimaassa tunnettu ennustaja, joka kuoli pidätyksen jälkeen. Samoihin aikoihin pidätettiin kruununprinssin henkivartioston jäsen, jota syytettiin muun muassa käskyjen noudattamatta jättämisestä. Myöhemmin hän katosi ja hänen uskotaan kuolleen.
Kuninkaana

Kuningas Bhumibolin terveys alkoi heiketä hänen valtakautensa loppupuolella, jolloin Vajiralongkorn alkoi näyttäytyä useammin julkisuudessa ajoittain isänsä tilalla. Armeija tuki Vajiralongkornia vuoden Thaimaan vallankaappauksen jälkeen. Kuningas Bhumibolin kuoltua 13. lokakuuta 2016 Thaimaan valtionhoitajana toimi Prem Tinsulanonda, kunnes maan parlamentti nimitti kruununprinssi Maha Vajiralongkornin uudeksi kuninkaaksi 1. joulukuuta 2016.
Kuningas Rama X järjesti virallisten kruunajaistensa aattona 1. toukokuuta 2019 yllätyksen avioitumalla henkilökohtaisen henkivartiokaartinsa varakomentajan, entisen lentoemännän, Suthida Tidjain kanssa. Avioitumisen johdosta Tidjain viralliseksi nimeksi tuli kuningatar Suthida.
Kahden kuukauden kuluttua, heinäkuussa 2019 hän otti jalkavaimokseen Sineenat Wongvajirapakdin, mutta lokakuussa 2019 poisti tältä kaikki asemaa osoittavat  arvonimet ja sotilasarvon. Hovin tiedotteen mukaan hän ei ollut käyttäytynyt asemansa mukaisesti.
Kunnianosoituksia > Thaimaalaiset

Chakri-dynastian ritarikunta (suurmestari)
Yhdeksän jalokiven ritarikunta (suurmestari)
Chula Chom Klaon ritarikunta (suurmestari)
Valkoisen norsun ritarikunta (suurmestari)
Thaimaan kruunuritarikunta (suurmestari)
Direkgunabhornin ritarikunta (suurmestari)
Lähde:
Kunnianosoituksia > Ulkomaalaiset

Elefanttiritarikunta (Tanska, 2001)
Valtakunnan puolustajan ritarikunta (Malesia, 2000)
Avizin sotilaallinen ritarikunta (Portugali, 1981)
Kaarle III:n ritarikunta (Espanja, 1987)
Vajiralongkorn pyöräilytapahtumassa.
Rama X:n kruunajaiset toukokuussa 2019.
Marjanen

Marjanen on suomalainen sukunimi, joka on muun muassa seuraavilla henkilöillä:
Antti Marjanen (s. 1952), teologi, gnostilaisuuden ja varhaiskristillisen kirjallisuuden ent. professori
Heli Marjanen (s. 1960), talousmaantieteen professori
Inkeri Marjanen (1921–1976), elokuvakäsikirjoittaja
Kaarlo Marjanen (1899–1984), lausuja, kriitikko, kirjailija ja aforistikko
Oskar Robert Marjanen (1875–1927), toimittaja ja kirjapainonomistaja
Regina Marjanen (1920–2004), keihäänheittäjä ja koripalloilija
Viktor August Marjanen (1870–1936), päätoimittaja ja suomentaja
Väinö Marjanen (1886–1962), eversti ja rannikkotykistörykmentin komentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Marjana Lysenko

| Marjana Lysenko> Henkilötiedot |
| --- | --- |
Syntynyt: 23. kesäkuuta 1887 Kiova
Kuollut: 14. helmikuuta 1946 (58 vuotta) Kiova, Ukrainan SNT
Ammatti:  pianisti
Muusikko
Soittimet:  piano
  [ Muokkaa Wikidatassa ] [ ohje ]  
Marjana Mykolajivna Lysenko (ukr. Мар’яна Миколаївна Лисенко; 23. kesäkuuta 1887 Kiova – 14. helmikuuta 1946 Kiova, Ukrainan SNT) oli ukrainalainen pianisti. Hänen isänsä oli säveltäjä Mykola Lysenko.
Lysenko oli Kiovassa Lysenkon musiikki- ja teatterikoulun opettaja ja johtaja 1912–1918 ja vuoden 1918 jälkeen sen jatkajan Lysenkon musiikki- ja teatteri-instituutin opettaja. Hän oli vuodesta 1939 Kiovan ooppera- ja balettiteatterin konserttimestari ja 1942–1944 Lvivin ooppera- ja balettiteatterin konserttimestari. Hän laati pianonsoiton oppikirjan Škola navtšannja na fortepiano.
Markus Vogel

Markus Vogel (s. 12. tammikuuta 1984) on sveitsiläinen alppihiihtäjä, joka kilpailee tekniikkalajeissa.
Maansa mestaruuskisoissa Vogel voitti kultaa pujottelussa vuonna 2010. Ensimmäisissä aikuisten arvokisoissaan, Garmisch-Partenkirchenin MM-kilpailuissa 2011 Vogel sijoittui pujottelussa 27:nneksi.
Vogelin ensimmäinen kilpailu alppihiihdon maailmancupissa oli Adelbodenin pujottelussa 6. tammikuuta 2008. Ensimmäisen pistesijansa hän saavutti tammikuussa 2009 Kitzbühelin pujottelussa oltuaan 19:s. Parhaimmillaan Vogel on sijoittunut maailmancupissa kuudenneksi Madonna di Campiglion pujottelussa joulukuussa 2012.
Aiheesta muualla

Markus Vogelin kotisivut (Arkistoitu – Internet Archive)
Maitoteeallianssi

Nettikäyttäjien luoma "Maitoteeallianssi"-lippu. Värit edustavat (vasemmalta) thaimaalaista maitoteetä, Hongkongin maitoteetä ja taiwanilaista maitoteetä.
Maitoteeallianssi (engl. Milk Tea Alliance, kiin.: 奶茶聯盟; pinyin: nǎichá liánméng, thaiksi พันธมิตรชานม, Phanthamit Cha Nom, burmaksi နို့လက်ဖက်ရည်မဟာမိတ်) on epävirallinen ja järjestäytymätön lähinnä internetissä toimiva liike, joka pyrkii edistämään demokratiaa ja kansalaisyhteiskuntaa Kaakkois- ja Itä-Aasian maissa. Allianssiin katsotaan perinteisesti kuuluvan Taiwan, Hongkong, Thaimaa, Myanmar ja toisinaan myös Intia.
Nimi

Nimi ”maitoteeallianssi” juontaa siitä, että kaikissa allianssiin kuuluvissa maissa maitotee on suosittu juoma jossain muodossa. Taiwania edustaa bobatee, Hongkongia silkkitee, Thaimaata thaitee, Myanmaria lahpet ja Intiaa masala chai.
Liikkeen syntyminen

Maitoteeallianssin katsotaan saaneen alkunsa vuonna 2019, kun Thaimaassa osoitettiin mieltä monarkian uudistamisen puolesta ja Hongkongissa kansallisen turvallisuuden lakia vastaan. Molemmat mielenosoittajat ottivat myös voimakkaasti kantaa demokratian puolesta. Samaan aikaan netinkäyttäjät alkoivat vastustaa Kiinan harjoittamaa aggressiivista diplomaattista kieltä kohtaan (ns. susisoturi-diplomatia).
Toiminta ja reaktioita

Kiina, ja sen vastustaminen, littyy maitoteeallianssiin siten, että Kiina katsoo Taiwanin kuuluvan itselleen ja Hongkong on Kiinan erityishallintoalue. Lisäksi Thaimaan nykyisen hallinnon katsotaan olevan hyvissä väleissä Kiinan kommunistisen puolueen kanssa. Liikkeeseen kuuluvat netin käyttäjät ovat myös kritisoineet Disneyn Mulanin uusinta versiosta, koska osa siitä kuvattiin Xinjiangissa, jossa asuvat uiguurit ovat joutuneet Kiinan vainojen kohteeksi. Maitoteeallianssi pyrkii myös yhdessä estämään sen, että Kiinan palkkaamat internet-trollit eivät hallitsisi keskustelua netissä. Allianssi käyttää sosiaalisessa mediassa aihetunnistetta #MilkTeaAlliance ja koostuu lähinnä nuorista internetin käyttäjistä.
Myanmarissa maitoteeallianssi aktivoitui helmikuussa 2021 sotilasvallankaappauksen jälkeen. Sotilasdiktatuuri arveli aluksi pysäyttävänsä liikkeen melko pienellä vaivalla, mutta ei kuitenkaan onnistunut tässä, sillä liikkeellä ei ole mitään keskusjohtoa tai muutakaan organisaatiota takanaan.
Maitoteeallianssiin kuuluvat mielenosoittajat pyrkivät osoittamaan ennen kaikkea solidaarisuutta toistensa välillä: esimerkiksi hongkongilaiset mielenosoittajat ovat jakaneet neuvoja poliisilta suojautumiseen thaimaalaisille kohtalotovereilleen.
Hongkongilainen demokratia-aktivistin Nathan Law’n mukaan maitoteeallianssissa on kyse yhteisten arvojen, demokratian ja vapauden, kannattamisesta ympäri Aasiaa.
Twitter julkaisi liikkeelle oman emojin huhtikuussa 2021.